Didžiadvaris

Didžiadvaris (anksčiau Dusetos II) – kaimas Zarasų rajono savivaldybėje, 4 km nuo Pakniškių, prie Sartų ežero. Buvusioje Dusetų dvaro teritorijoje įrengtas Dusetų valstybinis žirgynas (įkurtas 1967 m., dabar UAB „Sartų žirgynas“), yra kaimo turizmo „Lapėnų sodyba“.

 Istorija 

XV a. pabaigoje Didžiadvaryje iškilo Užpalių Radvilų valdos. Vėliau iš dvaro išaugo Dusetos.

Vietovė ir dvaras pradedami minėti nuo 1530 m. Radvilos Didžiadvarį 1636 m. pardavė grafams Pliateriams. Apie 1780 m. pastatyti didingi mūriniai dviejų aukštų rūmai, kurie išstovėjo maždaug iki 1865 m. ir neprižiūrimi palaipsniui sunyko. Iš čia į 1831 m. sukilimą būrius išvedė broliai Cezaris (1810–1869 m.) ir Vladislovas 1808–1889 m.) Pliateriai su pussesere Emilija Pliateryte (1806–1831 m.). 1922 m. kaimas išsiskirstė viensėdžiais, tuomet gyveno 18 šeimų.

Iš Didžiadvario kilęs Jeronimas Girčys (1918–2005 m.), vadovavęs Rudaminos paukščių fabriko statybai ir 20 metų buvęs jo direktoriumi.

 Gyventojai 

 Šaltiniai 

 Jeronimas Girčys. Didžiadvaris, 2000.

Kategorija:Zarasų rajono savivaldybės gyvenvietės